
ROMÂNIA

JUDEŢUL TIMIŞ

MUNICIPIUL TIMIŞOARA

ADMINISTRATOR PUBLIC
BIROUL SALUBRIZARE

         SC2019-25904 din 14.10.2019________________________________________________ 
EXPUNERE DE MOTIVE PRIVIND OPORTUNITATEA

PROIECTULUI DE HOTĂRÂRE

privind aprobarea    modificării prevederilor Art. 3, alin. 1 și 3  din Hotărârea Consiliului Local al Municipiului Timișoara nr. 371 din 31.10.2007 privind constatarea și sancționarea contravențiilor pe raza 

Municipiului Timișoara
1. Descrierea situației actuale
În prezent,  pe raza Municipiului Timișoara se abandonează pe domeniul public cantități însemnate de deșeuri vegetale, deșeuri rezultate din construcții și deșeuri voluminoase, cu predilecție de uz casnic, deșeuri amestecate rezultate din curațenia pivnițelor și podurilor.    
Astfel,  consilierii din cadrul Biroului Salubrizare împreună cu reprezentanți ai SC RETIM ECOLOGIC SERVICE SA  precum și cu Serviciul Protecția Mediului din cadrul Direcției Poliției Locale au inventariat amplasamentele pe care se abandonează  constant aceste categorii de deșeuri, rezultând astfel peste 350 de astfel de amplasamente.  De pe aceste locații au fost ridicate cu operatorul serviciului de salubrizare peste 5.000 de tone deșeuri, numai în cursul anului 2019. 
In urma acestor constatări, a fost întocmit  Planul de prevenire și măsuri privind evitarea și reducerea cantităților de deșeuri abandonate pe domeniul public de pe raza Municipiului Timișoara,  care presupune deschiderea a 4 puncte de colectare  în vederea colectării cu titlu gratuit de la populație a deșeurilor din construcții, deșeurilor voluminoase și a deșeurilor vegetale, aprobat prin Hotărarea de Consiliu Local al Municipiului Timișoara nr. 405 din 25.07.2019. 

Cu toate că cele 4 puncte de colectare funcționează din luna august 2019, fenomenul de abandonare a deșeurilor nu s-a diminuat, în continuare populația abandonând pe domeniul public diverse deșeuri. 
De asemenea au fost modificate de către operatori (RETIM ECOLOGIC SERVICE SA și CL COLTERM)   tarifele  pentru colectarea transportul și neutralizarea deșeurilor.  Costurile pentru ridicarea acestora fiind majorate,  toate cheltuielile sunt suportate de   Primăria Municipiului Timișoara, acestea devenind o povară pentru bugetul instituției.  
2. Schimbări preconizate și rezultate așteptate
Având în vedere cele descrise mai  sus, se impune modificarea unor articole din Hotărârea de Consiliu Local nr. 371 din 30.10.2007  privind constatarea și sancționarea contravențiilor pe raza municipiului Timișoara  precum și majorarea cuntumului amenzilor aplicate pentru abandonarea deșeurilor pe domeniul public a Municipiului Timișoara.
În prezent pentru abandonarea deșeurilor pe domeniul public se aplică  o amendă cuprinsă între 500 și  1.000 lei, contravenientul având posibilitatea achitării în termen de 15 zile a jumătate din minimul sancțiunii prevăzute de actul normativ, adică 250 de lei. 
Prin modificarea propusă, se va mări suma pe care contravenientul o poate achita în 15 zile, la 1.000 lei, amenda fiind cuprinsă între 2.000 și 2.500 lei.  În plus,  contravenientul este  obligat ca o odată cu aplicarea sancțiunii contravenționale, în termen de 48 de ore, să salubrizeze și amplasamentul pe care a abandonat deșeurile iar nerespectarea acestor măsuri, de asemenea se va sancționa cu amenda cuprinsă între 2.000 – 2500 lei.  
                   PRIMAR                                                                   ADMINISTRATOR PUBLIC,
                  NICOLAE ROBU                                                      ROBERT KRISTOF

